คำสั่งคณะกรรมการกิจการโทรคมนาคมแห่งชาติคำสั่งคณะกรรมการกิจการโทรคมนาคมแห่งชาติที่ ๑๙/๒๕๕๓เรื่องห้ามเรียกเก็บค่าบริการในกิจการโทรคมนาคมจากผู้ใช้บริการในอัตราที่แตกต่างกันสำหรับบริการโทรคมนาคมลักษณะหรือประเภทเดียวกัน[๑] ตามที่ปรากฏข้อเท็จจริงเกี่ยวกับการให้บริการโทรศัพท์เคลื่อนที่ของผู้รับใบอนุญาตหรือผู้ประกอบกิจการโทรคมนาคมบางรายดำเนินการจัดทำรายการส่งเสริมการขาย(Promotion)ในลักษณะที่กำหนดให้มีการเรียกเก็บค่าใช้บริการโทรคมนาคมจากผู้ใช้บริการของตนในอัตราที่แตกต่างกันสำหรับการให้บริการโทรศัพท์เคลื่อนที่ภายในโครงข่าย (on- )และการให้บริการโทรศัพท์เคลื่อนที่ระหว่างโครงข่าย (off- )ซึ่งคณะกรรมการกิจการโทรคมนาคมแห่งชาติพิจารณาการจัดทำรายการส่งเสริมการขายในลักษณะดังกล่าวแล้วในการประชุมครั้งที่ ๑๐/๒๕๕๓ เมื่อวันที่ ๒๘ เมษายน ๒๕๕๓เห็นว่าการให้บริการโทรศัพท์เคลื่อนที่ภายในโครงข่าย (on- ) และการให้บริการโทรศัพท์เคลื่อนที่ระหว่างโครงข่าย (off- ) เป็นการประกอบกิจการโทรคมนาคมลักษณะหรือประเภทเดียวกันการที่ผู้รับใบอนุญาตหรือผู้ประกอบกิจการโทรคมนาคมดำเนินการจัดทำรายการส่งเสริมการขายโดยมีการเรียกเก็บค่าบริการจากผู้ใช้บริการของตนในอัตราที่แตกต่างกันจึงเป็นการกระทำที่ฝ่าฝืนหรือไม่ปฏิบัติตามมาตรา๕๗ แห่งพระราชบัญญัติการประกอบกิจการโทรคมนาคม พ.ศ. ๒๕๔๔ และข้อ ๑๗ของประกาศคณะกรรมการกิจการโทรคมนาคมแห่งชาติ เรื่องอัตราขั้นสูงของค่าบริการและการเรียกเก็บเงินค่าบริการล่วงหน้าในกิจการโทรคมนาคมพ.ศ. ๒๕๔๙ ซึ่งกำหนดห้ามมิให้ผู้รับใบอนุญาตเรียกเก็บค่าธรรมเนียมหรือค่าบริการนอกเหนือหรือเกินกว่าอัตราขั้นสูงที่คณะกรรมการกิจการโทรคมนาคมแห่งชาติกำหนดและต้องไม่เป็นการกำหนดอัตราในลักษณะที่เป็นการกีดกันทางการค้าซึ่งจะมีผลเป็นการจำกัดการแข่งขันอย่างเป็นธรรม โดยจะต้องเรียกเก็บจากผู้ใช้บริการของตนในอัตราเดียวกันสำหรับบริการโทรคมนาคมลักษณะหรือประเภทเดียวกันโดยที่การกระทำในลักษณะดังกล่าวของผู้รับใบอนุญาตหรือผู้ประกอบกิจการโทรคมนาคมมีผลกระทบต่อการแข่งขันโดยเสรีอย่างเป็นธรรมในการเข้าตลาดของผู้ประกอบกิจการโทรคมนาคมรายใหม่และการคุ้มครองผู้บริโภคในกิจการโทรคมนาคมที่ต้องใช้บริการต่างโครงข่ายโทรคมนาคมกันดังนั้นเพื่อเป็นการส่งเสริมการแข่งขันและการคุ้มครองรักษาผลประโยชน์ผู้ใช้บริการโทรคมนาคมจำนวนหลายสิบล้านคนที่ต้องมีภาระในการตรวจสอบอัตราค่าบริการในเลขหมายโทรคมนาคมปลายทางที่ใช้บริการแต่ละครั้งว่าเป็นการให้บริการโทรศัพท์เคลื่อนที่ภายในโครงข่าย(on- ) หรือการให้บริการโทรศัพท์เคลื่อนที่ระหว่างโครงข่าย (off- ) คณะกรรมการกิจการโทรคมนาคมแห่งชาติจึงอาศัยอำนาจตามมาตรา ๕๕ และมาตรา ๕๗แห่งพระราชบัญญัติการประกอบกิจการโทรคมนาคม พ.ศ. ๒๕๔๔ และมติในการประชุมครั้งที่๑๐/๒๕๕๓ เมื่อวันที่ ๒๘ เมษายน ๒๕๕๓ มีคำสั่ง ดังนี้ข้อ๑ห้ามผู้รับใบอนุญาตหรือผู้ประกอบกิจการโทรคมนาคมดำเนินการจัดทำรายการส่งเสริมการขายในลักษณะที่มีการเรียกเก็บค่าใช้บริการโทรคมนาคมจากผู้ใช้บริการของตนในอัตราที่แตกต่างกันสำหรับการให้บริการโทรศัพท์เคลื่อนที่ภายในโครงข่าย(on- ) และการให้บริการโทรศัพท์เคลื่อนที่ระหว่างโครงข่าย (off- )ข้อ๒ในกรณีที่ตรวจสอบพบว่าผู้รับใบอนุญาตหรือผู้ประกอบกิจการโทรคมนาคมรายใดฝ่าฝืนหรือไม่ปฏิบัติตามที่กฎหมายกำหนดโดยมีการจัดทำรายการส่งเสริมการขาย (Promotion)ที่กำหนดให้มีการเรียกเก็บค่าใช้บริการโทรคมนาคมจากผู้ใช้บริการของตนในอัตราที่แตกต่างกันสำหรับการให้บริการโทรศัพท์เคลื่อนที่ภายในโครงข่าย (on- ) และการให้บริการโทรศัพท์เคลื่อนที่ระหว่างโครงข่าย (off- ) เลขาธิการคณะกรรมการกิจการโทรคมนาคมแห่งชาติจะใช้อำนาจตามมาตรา ๖๔ มาตรา๖๕ และมาตรา ๖๖ แห่งพระราชบัญญัติการประกอบกิจการโทรคมนาคม พ.ศ. ๒๕๔๔กำหนดมาตรการบังคับทางปกครองโดยเคร่งครัดต่อไปข้อ๓ให้คำสั่งนี้มีผลใช้บังคับตั้งแต่บัดนี้เป็นต้นไปสั่ง ณ วันที่ ๑๔กรกฎาคม พ.ศ. ๒๕๕๓ศาสตราจารย์ประสิทธิ์ ประพิณมงคลการประธานกรรมการกิจการโทรคมนาคมแห่งชาติสุชาติ สุชาติเวชภูมิกรรมการกิจการโทรคมนาคมแห่งชาติรองศาสตราจารย์สุธรรม อยู่ในธรรมกรรมการกิจการโทรคมนาคมแห่งชาติสุรนันท์ วงศ์วิทยกำจรกรรมการกิจการโทรคมนาคมแห่งชาติรองศาสตราจารย์พนา ทองมีอาคมกรรมการกิจการโทรคมนาคมแห่งชาติบัณฑูร สุภัควณิชกรรมการกิจการโทรคมนาคมแห่งชาติพันเอก นที ศุกลรัตน์กรรมการกิจการโทรคมนาคมแห่งชาติปริยานุช/ผู้จัดทำ๒๐ สิงหาคม ๒๕๕๓ณัฐวดี/ตรวจ๒๐ สิงหาคม ๒๕๕๓วิภา/ปรับปรุง๑๒กันยายน ๒๕๕๙กลุชาติ/ตรวจ๑๑พฤศจิกายน ๒๕๕๙[๑] ราชกิจจานุเบกษาเล่ม ๑๒๗/ตอนพิเศษ ๙๖ ง/หน้า ๗๔/๑๐ สิงหาคม ๒๕๕๓